《西湖竹枝歌九首》
元代·杨维桢

苏小门前花满株，苏公堤上女当垆。
南官北使须到此，江南西湖天下无。
鹿头湖船唱郝郎，船头不宿野鸳鸯。
为郎歌舞为郎死，不惜珍珠成斗量家住城西新妇矶，劝君不唱缕金衣。
玭琶元是韩朋木，弹得鸳鸯一处飞。
劝郎莫上南高峰，劝郎莫上北高峰。
南高峰云北高雨，云雨相催愁杀侬。
湖口楼船湖日阴，湖中断桥湖水深。
楼船无梍是郎意，断桥有柱是侬心。
病春日日可如何？起向西窗理琵琶。
见说枯槽能卜命，柳州弄口问来婆。
小小渡船如缺瓜，船中少妇竹枝歌。
歌声唱入箜篌调，不遣狂夫横渡河。
石新妇下水连空，飞来峰前山万里。
妾死甘为石新妇，望郎忽似飞来峰。
望郎一朝又一朝，信郎信似浙江潮。
床脚耆龟有时烂，臂上守宫无日销。

作者简介：杨维桢（1296—1370）元末明初著名诗人、文学家、书画家和戏曲家。字廉夫，号铁崖、铁笛道人，又号铁心道人、铁冠道人、铁龙道人、梅花道人等，晚年自号老铁、抱遗老人、东维子，会稽（浙江诸暨）枫桥全堂人。与陆居仁、钱惟善合称为“元末三高士”。杨维祯的诗，最富特色的是他的古乐府诗，既婉丽动人，又雄迈自然，史称“铁崖体”，极为历代文人所推崇。有称其为“一代诗宗”、“标新领异”的，也有誉其“以横绝一世之才，乘其弊而力矫之”的，当代学者杨镰更称其为“元末江南诗坛泰斗”。有《东维子文集》、《铁崖先生古乐府》行世。